ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தில்லியில் உள்ள அங்கீகரிக்கப்படாத காலனிகளின் 40 லட்சம் குடியிருப்புதாரர்களுக்கு உடைமை அல்லது அடமானம் / உரிமை மாற்றம் வழங்குவதற்கு / அங்கீகரிப்பதற்கான விதிமுறைகளுக்கு அமைச்சரவை ஒப்புதல் அளித்துள்ளது
இதற்கான மசோதா நாடாளுமன்றத்தின் அடுத்த கூட்டத்தொடரில் அறிமுகம் செய்யப்படும்
தில்லியில் உள்ள அங்கீகரிக்கப்படாத காலனிகளின் குடியிருப்புதாரர்களுக்கு உடைமை அல்லது அடமானம் / உரிமை மாற்றம் வழங்குவதற்கு / அங்கீகரிப்பதற்கான விதிமுறைகளுக்கு அமைச்சரவை ஒப்புதல் அளித்துள்ளது. இதற்கான மசோதாவை நாடாளுமன்றத்தின் அடுத்த கூட்டத்தொடரில் அறிமுகம் செய்யவும் அமைச்சரவை ஒப்புதல் அளித்துள்ளது.
இந்த முடிவால், 175 சதுர கிலோமீட்டர் பரப்பில் உள்ள அங்கீகரிக்கப்படாத காலனிகளில் உள்ள 40 லட்சம் குடியிருப்புதாரர்கள் பயனடைவார்கள். இதனால், இந்தப் பகுதிகளில் மேம்பாடு / மறுமேம்பாடு நடவடிக்கைகளை மேற்கொள்ள முடியும். இதன் விளைவாகத் தூய்மையான, பாதுகாப்பான, ஆரோக்கியமான வாழ்க்கைச்சூழல் ஏற்படும்.
குறைந்த வருவாய்ப் பிரிவினராக அடையாளம் காணப்பட்டுள்ள 1,797 காலனிகளுக்கு மட்டுமே இந்த முடிவு பொருந்தும். இவைதவிர, தில்லி வளர்ச்சி ஆணையத்தால் அடையாளம் காணப்பட்டுள்ள 69 வசதியுள்ளோரின் காலனிகளுக்கு இந்த முடிவு பொருந்தாது.
அந்தக் காலனிகளை சுற்றியுள்ள குடியிருப்புகளுக்கான கட்டணத்தைப் பொருத்து, அரசு நிலத்தில் உள்ள காலனிகளில் 100 சதுரமீட்டருக்குக் குறைவாக இருந்தால், 0.5% கட்டணமும், அதற்குமேல் 250 சதுரமீட்டர் வரை 1% கட்டணமும், 250 சதுரமீட்டருக்கு மேல் இருந்தால், 2.5% கட்டணமும் வசூலிக்கப்படும்.
தனியார் நிலத்தில் உள்ள காலனிகளுக்கு அரசு நிலத்தில் உள்ளவற்றின் கட்டணத்தில் பாதி வசூலிக்கப்படும்.
புதிய மற்றும் புதுப்பிக்கத்தக்க எரிசக்தி அமைச்சகம்
பசுமை ஹைட்ரஜன் வரையறையை அறிவித்தது இந்தியா
தேசிய பசுமை ஹைட்ரஜன் இயக்கத்தின் முன்னேற்றத்திற்கான ஒரு குறிப்பிடத்தக்க நடவடிக்கையாக, இந்தியாவுக்கான பசுமை ஹைட்ரஜன் தரநிலையை மத்திய அரசு அறிவித்துள்ளது. இந்திய அரசின் புதிய மற்றும் புதுப்பிக்கத்தக்க எரிசக்தி அமைச்சகம்  வெளியிட்டுள்ள தரநிலை, உற்பத்தி செய்யப்படும் ஹைட்ரஜனை 'பசுமை' என்று வகைப்படுத்துவதற்கு, அதாவது புதுப்பிக்கத்தக்க மூலங்களிலிருந்து பூர்த்தி செய்ய வேண்டிய உமிழ்வு வரம்புகளை கோடிட்டுக் காட்டுகிறது. வரையறையின் நோக்கம் மின்னாற்பகுப்பு அடிப்படையிலான மற்றும் உயிரி அடிப்படையிலான ஹைட்ரஜன் உற்பத்தி முறைகள் இரண்டையும் உள்ளடக்கியது.
இந்த விஷயத்தில் தொடர்புடைய பல தரப்பினருடனான கலந்துரையாடல்களுக்குப் பிறகு, புதிய மற்றும் புதுப்பிக்கத்தக்க எரிசக்தி அமைச்சகம் பசுமை ஹைட்ரஜன் குறித்து வரையறுக்க முடிவு செய்துள்ளது.
பசுமை ஹைட்ரஜனை அளவிடுதல், அறிக்கையிடுதல், கண்காணித்தல், தள சரிபார்ப்பு மற்றும் சான்றிதழ் ஆகியவற்றிற்கான விரிவான முறை புதிய மற்றும் புதுப்பிக்கத்தக்க எரிசக்தி அமைச்சகத்தால் குறிப்பிடப்படும் என்று அறிவிப்பில் குறிப்பிடப்பட்டுள்ளது.
பசுமை ஹைட்ரஜன் உற்பத்தி திட்டங்களுக்கான கண்காணிப்பு, சரிபார்ப்பு மற்றும் சான்றிதழுக்கான முகமைகளின் அங்கீகாரத்திற்கான ஒருங்கிணைப்பு முகமையாக எரிசக்தி அமைச்சகத்தின் எரிசக்தி செயல்திறன் பணியகம்  இருக்கும் என்றும் அந்த அறிவிப்பில் குறிப்பிடப்பட்டுள்ளது.
மத்திய அமைச்சரவை
இந்தியாவுக்கும் வெளிநாட்டு நிதி நுண்ணறிவுப் பிரிவுகளுக்கும் இடையே தகவல் பரிமாற்றத்திற்கான மாதிரி புரிந்துணர்வு ஒப்பந்த திருத்தத்திற்கு மத்திய அமைச்சரவை ஒப்புதல்
தகவல் பரிமாற்றத்திற்கென இந்திய நிதி நுண்ணறிவு பிரிவுக்கும் வெளிநாட்டு நிதி நுண்ணறிவுப் பிரிவுகளுக்கும் இடையே மாதிரி புரிந்துணர்வு ஒப்பந்தத்தின் திருத்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. எக்மாண்ட் குழு செயலகத்தின் திருத்தப்பட்ட மாதிரி புரிந்துணர்வு ஒப்பந்தம் 2014 அடிப்படையில் இந்த திருத்தப்பட்ட மாதிரி புரிந்துணர்வு ஒப்பந்த வரைவு உருவாக்கப்பட்டது.
பின்னணி
வெளிநாட்டு நிதி நுண்ணறிவுப் பிரிவுகள் தொடர்பான இந்திய நிதி நுண்ணறிவு பிரிவின் முக்கிய பணிகள் கீழ்கண்டவற்றை உள்ளடக்கியது : வெளிநாட்டு நிதி நுண்ணறிவுப் பிரிவுகளின் வேண்டுகோள்களை கையாள்வது, வெளிநாட்டு நிதி நுண்ணறிவுப் பிரிவுகளுக்கு தகவல்களை அளிப்பது, வெளிநாட்டு நிதி நுண்ணறிவுப் பிரிவுகளுடன் உறவுகளை உருவாக்கி பராமரிப்பது, வெளிநாட்டு நுண்ணறிவுப் பிரிவுகளுடன் புரிந்துணர்வு ஒப்பந்தங்களுக்கான பேச்சுவார்த்தை நிர்வாக வசதிகள் ஏற்படுத்துதல். தகவல் பரிமாற்றத்திற்கென வெளிநாட்டு நிதி நுண்ணறிவு பிரிவுகள் புரிந்துணர்வு ஒப்பந்தம் கையெழுத்திடப்பட வேண்டும் என்பதை வலியுறுத்துகின்றன.
குறு சிறு மற்றும் நடுத்தர தொழில் துறை அமைச்சகம்
காதி பெயரை மோசடியாகp பயன்படுத்தியதற்காக “காதி எசன்சியல்ஸ்’’, ‘’காதி குளோபல்’’ நிறுவனங்களுக்கு காதி மற்றும் கிராமத்தொழில்கள் ஆணையம் நோட்டீஸ்.
காதி மற்றும் கிராமத்தொழில்கள் ஆணையம் காதி எசன்சியல்ஸ் , காதி குளோபல் என்னும் இரண்டு நிறுவனங்களுக்கு வழக்கறிஞர் நோட்டீஸ் அனுப்பியுள்ளது. வணிக முத்திரை பெயரான “காதி’’ யை அதிகாரபூர்வமற்ற முறையிலும், மோசடியாகவும் பயன்படுத்தியதாக அதில் கூறப்பட்டுள்ளது. காதி மற்றும் கிராமத்தொழில்கள் ஆணையம் வெளியிட்டுள்ள அறிக்கையில், பல்வேறு இ-வர்த்தகth தளங்கள் மூலம் காதி என்னும் வணிக முத்திரையைப் பயன்படுத்தி ஒப்பனை மற்றும் அழகுசாதனப் பொருள்களை விற்பதில் இரண்டு நிறுவனங்களும் ஈடுபட்டுள்ளதாகவும், இதன் மூலம் நுகர்வோரைத் தவறாக வழிநடத்துவதாகவும் கூறப்பட்டுள்ளது.
ஆகஸ்ட் முதல் வாரத்தில் இந்த இரண்டு நிறுவனங்களுக்கும் நோட்டீஸ் அனுப்பப்பட்டுள்ளது. “காதி ‘’ என்னும் வர்த்தகப் பெயரைப் பயன்படுத்தி தங்கள் பொருள்களை விற்பதை உடனடியாக நிறுத்திக் கொள்ள வேண்டும் என்றும், www.khadiessentials.com, www.khadiglobalstore.com என்ற தங்கள் வலைதளங்களை ரத்து செய்ய வேண்டும் என்றும் கேவிஐசி கேட்டுக்கொண்டுள்ளது. இந்த நிறுவனங்கள் கையாளும், டுவிட்டர், பேஸ்புக், இன்ஸ்டாகிராம், பின்டரெஸ்ட் போன்ற சமூக ஊடகக் கணக்குகளை இந்த இரண்டு நிறுவனங்களும் ரத்து செய்ய வேண்டும் என்றும் அது வலியுறுத்தியுள்ளது.
“காதி வணிக முத்திரைக்குக் களங்கம் ஏற்படுத்தும் வகையிலும், உங்கள் முத்திரையைத் தவறாகப் பயன்படுத்துவது, அதைப் பயன்படுத்தி ஆன்லைன் மூலம் பொருள்களை விற்பனை செய்வது தீய நம்பிக்கையை உருவாக்குவதாகும். “காதி” என்னும் வணிக முத்திரையை அதிகாரபூர்வ, அங்கிகரிக்கப்பட்ட உரிமதாரர்கள் மட்டுமே பயன்படுத்தலாம்”’ என அந்த நோட்டீசில் கூறப்பட்டுள்ளது. “இந்தப் பெயரைப் பயன்படுத்தி , அதேபோன்ற பொருள்களை விற்பனை செய்வது, கேவிஐசியின் வணிக முத்திரையின் நற்பெயரைக் குலைப்பதுடன், சந்தையில் குழப்பத்துக்கும் , ஏமாற்றுதலுக்கும் சந்தேகமின்றி வழிவகுக்கும். நீங்கள் இந்தப் பெயரைப் பயன்படுத்துவது ‘’ காதி’’ வணிகமுத்திரையைத் தவறாகப் பயன்படுத்துவதும், சித்தரிப்பதும் ஆகும் என அதில் மேலும் கூறப்பட்டுள்ளது.
‘’ காதி’’ என்னும் பெயரைப் பயன்படுத்தி பொருள்களை விற்பதை உடனடியாக நிறுத்திக்கொள்ள வேண்டும் என்றும், காதி எசன்சியல்ஸ் மற்றும் காதி குளோபல் பெயரைக் கொண்ட பொருள்கள், லேபிள்கள், விளம்பரப் பொருள்கள், விளம்பரப் பலகைகள், இதர வணிக ரசீதுகள், சீட்டுகள் ஆகியவற்றை இரு நிறுவனங்களும் அழிக்க வேண்டும் என்றும் கடுமையாக எச்சரிக்கப்பட்டுள்ளன. ஏழு நாட்களுக்குள் இதனை நிறைவேற்றத் தவறினால், இந்த நிறுவனங்கள் மீது சட்டபூர்வமான நடவடிக்கை எடுக்கப்படும் என எச்சரிக்கப்பட்டுள்ளது.
(Visitor Counter : 143
வணிகம் மற்றும் தொழில்துறை அமைச்சகம்
பிரதமரின் விரைவு சக்தி திட்டத்தின் கீழ் செயல்படும் இணைப்புத் திட்டமிடல் குழு அதன் 49வது அமர்வில் திரிபுரா சாலைவழி திட்டத்தை பரிந்துரைத்தது
பிரதமரின் விரைவு சக்தி தேசிய திட்டத்தின் 49வது இணைப்பு திட்டமிடல் குழு கூட்டம் திரிபுராவில் சாலைவழித் திட்டத்தைப் பரிந்துரைத்துள்ளது. நேற்று புதுதில்லியில் நடைபெற்ற இக்கூட்டத்திற்கு தொழில் மற்றும் உள்நாட்டு வர்த்தக மேம்பாட்டுத் துறையின் தளவாடப் பிரிவு சிறப்புச் செயலர் திருமதி சுமிதா தவ்ரா தலைமை தாங்கினார்.
கோவாய்-தெலியமுரா-ஹரினாவில் 134.9 கிமீ நீளம் கொண்ட சாலைப் பகுதியை மேம்படுத்தவும், திரிபுராவில் NH-208 இன் நடைபாதையை விரிவுபடுத்தவும் இக்கூட்டத்தில் பரிசீலிக்கப்பட்டது. இதன் மொத்த மதிப்பு ரூ.2,486 கோடி ஆகும்.
இந்த சாலை கோவாய், கோமதி மற்றும் தெற்கு திரிபுரா மாவட்டங்கள் வழியாக கோவாய், தெலியமுரா, ட்விடு, அமர்பூர், கர்புக் மற்றும் திரிபுராவின் ஹரினா போன்ற இடங்களை இணைக்கிறது. இது அஸ்ஸாம் மற்றும் திரிபுராவில் மாநிலங்களுக்கு இடையேயான இணைப்பை மேம்படுத்துவது மட்டுமல்லாமல், திரிபுராவில் பொருளாதார மற்றும் தொழில்துறை நடவடிக்கைகளுக்கு ஊக்கமளிக்கும்.
இந்தத் திட்டத்தின் மூலம் பெயர்ச்சிமை செயல்திறன் மேம்பாடு, பிராந்திய இணைப்பு,
பொருளாதார மற்றும் சமூக இணைப்பு,
தொழில் மற்றும் ஏற்றுமதி மேம்பாட்டு ஊக்கம்,
பழங்குடியினர் பகுதியில் வளர்ச்சி உள்ளிட்ட நன்மைகள் ஏற்படும்.
மேலும் விவரங்களுக்கு இந்த ஆங்கில செய்திக்குறிப்பை காணலாம் : https://pib.gov.in/PressReleseDetailm.aspx?PRID=1931012
குடியரசுத் தலைவர் செயலகம்
உச்சநீதிமன்றத்தின் பதிவு பெற்ற வழக்கறிஞர்கள் சங்கம் ஏற்பாடு செய்திருந்த தேசியக் கருத்தரங்கை குடியரசுத் தலைவர் தொடங்கி வைத்தார்
உச்சநீதிமன்றத்தின் பதிவு பெற்ற வழக்கறிஞர்கள் சங்கம் இன்று  புதுதில்லியில் ஏற்பாடு செய்திருந்த தேசியக் கருத்தரங்கை குடியரசுத் தலைவர் திரு. ராம் நாத் கோவிந்த் தொடங்கி வைத்தார்.
இந்த நிகழ்ச்சியில் பேசிய குடியரசுத் தலைவர், பாதுகாப்பு அற்றவர்களுக்கு நீதி வழங்கும் அமைப்பாக உலகம் முழுவதும் இந்திய நீதித் துறைக்கு மதிப்பளிக்கப்படுகிறது என்றார். ஏராளமான வழக்குகள் குவிந்திருப்பது, நமது நீதிபதிகளுக்குப் பெரும் சுமையாக இருப்பதும் உண்மையாகும். இதன் காரணமாக இந்திய நீதி முறை நீண்டக் கால தாமதத்தைக் கொண்டிருப்பதாக கூறப்படுகிறது. நாட்டின் பல்வேறு நீதிமன்றங்களில் 3.3 கோடி வழக்குகள் தேக்கமடைந்துள்ளன என்று அவர் குறிப்பிட்டார். இவற்றில் 2.84 கோடி வழக்குகள் கீழமை நீதிமன்றங்களில் உள்ளன. மற்றவற்றில் 43 லட்சம் வழக்குகள் உயர்நீதிமன்றங்களிலும் சுமார் 58,000 வழக்குகள் உச்சநீதிமன்றத்திலும் உள்ளன.
இத்தகைய தாமதங்களுக்கு ஏராளமான காரணங்கள் இருக்கின்றன என்றும் குடியரசுத் தலைவர் தெரிவித்தார். அடிப்படை கட்டமைப்புகளின் உள்ள இடைவெளிகள் கணிசமான காலி பணியிடங்கள், முக்கியமாக கீழமை நீதிமன்றங்களில் நிலுவையில் உள்ளன. விதிவிலக்காக என்றில்லாமல், வழக்குகளை ஒத்தி வைப்பது என்பது, ஒரு கலாச்சாரமாகவே மாறிவிட்டது. தொடர்ந்து ஒத்தி வைப்பு இல்லாமல் இருப்பதற்கு புதிய சிந்தனைகள் படிப்படியாக உருவாகி வருகின்றன. நீதித்துறை இந்த நடைமுறையை முடிவுக்குக் கொண்டுவர தீவிரமான முயற்சிகளை மேற்கொண்டிருப்பதாக அவர் கூறினார். மிகத் துல்லியமாக, தவிர்க்க முடியாத சூழலைத் தவிர, மற்றபடி ஒத்திவைப்புகளைக் கோராமல் இருக்கும் வகையில், ஒட்டுமொத்த சட்டத்துறை அமைப்புகளும் தீர்வுகாணும் என்று தாம் நம்புவதாக அவர் கூறினார்.
=============
(Visitor Counter : 137
பிரதமர் அலுவலகம்
1,514 நகர்ப்புற கூட்டுறவு வங்கிகளை வலுப்படுத்துவதற்கான ரிசர்வ் வங்கியின் அறிவுறுத்தல்களுக்கு பிரதமர் வரவேற்பு
1,514 நகர்ப்புற கூட்டுறவு வங்கிகளை வலுப்படுத்துவதற்கான ரிசர்வ் வங்கியின் அறிவுறுத்தல்களை வரவேற்று பிரதமர் திரு நரேந்திர மோடி டுவிட்டரில் பதிவு செய்துள்ளார்:
"இது கூட்டுறவுத் துறைக்கு அருமையானது. இந்த நடவடிக்கை பலருக்கு அதிகாரம் அளிக்கும்."
சுரங்கங்கள் அமைச்சகம்
அக்டோபர் 2022-ல் நாட்டின் கனிம உற்பத்தி 2.5 சதவீதம் உயர்வு
சுரங்கம் மற்றும் குவாரிப் பிரிவில் 2022 அக்டோபர் மாதத்தில் முந்தைய ஆண்டை ஒப்பிடுகையில் உற்பத்தி 2.5 சதவீதம் அதிகரித்துள்ளது. இந்திய சுரங்க அமைப்பின் முதல் கட்டப் புள்ளி விவரத்தின் அடிப்படையில் 2022 ஏப்ரல் முதல் அக்டோபர் வரையிலான காலகட்டத்திலான கனிம உற்பத்தியும் அதிகரித்துள்ளது. அது முந்தைய இதே காலகட்டத்தை ஒப்பிடுகையில் 4 சதவீதம் அதிகமாகும்.
அக்டோபர் 2022 பொறுத்தவரையில் முக்கிய கனிமங்கள் முந்தைய ஆண்டைக் காட்டிலும் அதிக அளவில் உற்பத்தி செய்யப்பட்டுள்ளன. நிலக்கரியைப் பொறுத்தவரை 662 லட்சம் டன் உற்பத்தி செய்யப்பட்டுள்ளது. இது முந்தைய ஆண்டைக் காட்டிலும் 3.5 சதவீதம் அதிகமாகும். இரும்புத்தாது 8.7 சதவீதமும், பாக்ஸைட் 15.1 சதவீதமும், பாஸ்போரைட் 12 சதவீதமும், வைரம் 375 சதவீதமும் உற்பத்தி அதிகரித்துள்ளது. சில கனிமங்களின் உற்பத்தி முந்தைய ஆண்டைக் காட்டிலும் குறைந்துள்ளது. லைம் ஸ்டோன் -0.8 சதவீதம் என்ற அளவிலும் லிக்னைட்–6.1 சதவீதம் உன்ற அளவிலும் தங்கம்-10.1 சதவீதம் என்ற அளவிலும் முந்தைய ஆண்டு இதே மாதத்தைக் காட்டிலும் உற்பத்தி குறைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும். https://pib.gov.in/PressReleasePage.aspx?PRID=1887247
உள்துறை அமைச்சகம்
வெளிநாட்டு பங்களிப்பு  சட்டத்தின் கீழ் பதிவு சான்றிதழின் காலக்கெடு நீட்டிப்பு
வெளிநாட்டு பங்களிப்பு  சட்டத்தின் கீழ் ஏற்கனவே காலாவதியான அல்லது 29.09.2020 முதல் 30.09.2021 வரையிலான காலகட்டத்தில் காலாவதி ஆகும் பதிவு சான்றிதழின் காலக்கெடுவை மத்திய உள்துறை அமைச்சகம் நீட்டித்துள்ளது. இதன்படி 30.09.2021 வரை கால அவகாசம் நீட்டிக்கப்பட்டுள்ளது.
தற்போதைய கொவிட்-19 நெருக்கடி நிலையைக் கருத்தில் கொண்டு வெளிநாட்டு பங்களிப்பு ஒழுங்குமுறை சட்டத்தின்கீழ் அரசு சாரா நிறுவனங்கள், திருத்தி அமைக்கப்பட்ட சட்டத்திற்கு எளிதாக மாறுவதற்கு ஏதுவாக இந்த முடிவு எடுக்கப்பட்டிருப்பதாக http://www.fcraonline.nic.in/ என்ற இணையதளத்தில் வெளியிடப்பட்டுள்ள பொது அறிவிப்பில் உள்துறை அமைச்சகம் தெரிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719992
------
(Visitor Counter : 220
பாதுகாப்பு அமைச்சகம்
பொன்விழா வெற்றிச் சுடரைப் பெற்றுக்கொண்டது மேற்கு கடற்படை
1971-ஆம் ஆண்டு நடைபெற்ற போரில் இந்தியா அடைந்த வெற்றியின் பொன்விழா ஆண்டு நாடு முழுவதும் விமரிசையாகக் கொண்டாடப்பட்டு வருகிறது. இந்தக் கொண்டாட்டங்களின் ஒரு பகுதியாக பல்வேறு பகுதிகளுக்கும் பயணம் செய்து வரும் வெற்றிச் சுடர், செப்டம்பர் 1-ஆம் தேதி மும்பையில் உள்ள இந்தியாவின் நுழைவாயிலை அடைந்தது. பஞ்சாப் படையைச் சேர்ந்த வீரர்களால் கொண்டுவரப்பட்ட இந்தச் சுடரை மகாராஷ்டிரா முதல்வர் திரு உத்தவ் தாக்கரே பெற்றுக்கொண்டார். முப்படைகளின் மூத்த அதிகாரிகள், 1971-ஆம் ஆண்டு போரில் பங்கேற்ற முன்னாள் படை வீரர்கள் மற்றும் இதர பிரமுகர்கள் அப்போது உடன் இருந்தனர். இன்று  கடற்படை கப்பல் தளத்திற்கு கொண்டு செல்லப்பட்ட வெற்றிச் சுடரை மேற்கு கடற்படை கட்டுப்பாட்டு மைய தலைமை அதிகாரி வைஸ் அட்மிரல் ஆர் ஹரி குமார் பெற்றுக்கொண்டார்.
கௌரவ் நினைவு தூண் அமைந்துள்ள பகுதியில் நடைபெற்ற இந்த நிகழ்வின்போது போரில் தங்களது இன்னுயிரை நீத்த வீரர்களுக்கு அவர் மலர் வளையம் வைத்து மரியாதை செலுத்தினார். பாரம்பரிய முறையில் அணிவகுப்பு மரியாதையும் வழங்கப்பட்டது. முன்னாள் படைவீரர்களை வைஸ் அட்மிரல் ஆர். ஹரிகுமார் கௌரவித்தார். முன்னாள் படை வீரர்கள் ஒரு சிலர் தங்களது வீரதீர அனுபவங்களையும் பகிர்ந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751437
வணிகம் மற்றும் தொழில்துறை அமைச்சகம்
ஏப்ரல் மாதத்தில் 38.19பில்லியன் அமெரிக்க டாலர் ஏற்றுமதி என்ற சாதனையுடன் தொடங்கிய புதிய நிதியாண்டு
ஏப்ரல் 2022-ல் 38.19பில்லியன் அமெரிக்க டாலர் என்ற மாதாந்திர வர்த்தக ஏற்றுமதி மதிப்பை எட்டி, இந்தியா சாதனை படைத்துள்ளது. இது, 2921 ஏப்ரலில் 30.75பில்லியன் அமெரிக்க டாலராக இருந்த நிலையில், தற்போதைய ஏற்றுமதியின் அளவு 24.22% அதிகம் ஆகும். பெட்ரோலியம் அல்லாத பொருட்களின் ஏப்ரல் 2022 மாத ஏற்றுமதி மதிப்பு 30.46 பில்லியன் டாலராக அதிகரித்து, கடந்த ஆண்டின் இதே காலகட்டத்தில் இருநத 27.12பில்லியன் டாலரைவிட 12.32% அதிகம் ஆகும்.
பெட்ரோலியம் மற்றும் ரத்தினங்கள் அல்லாத பொருட்கள் மற்றும் ஆபரண ஏற்றுமதி மதிப்பு, ஏப்ரல் 2021-ல் இருந்ததைவிட 14.38% அதிகரித்து ஏப்ரல் 2022-ல் 27.16பில்லியன் டாலரை எட்டியுள்ளது.
பெட்ரோலியப் பொருட்கள் , மின்னணு சாதனங்கள்  மற்றும் ரசாயணப் பொருட்கள்  ஏப்ரல், 2022ல் ஏற்றுமதி அதிகரிப்பிற்கு வழிவகுத்தன.
அதேவேளையில், இந்தியாவின் வர்த்தக இறக்குமதி மதிப்பு ஏப்ரல் 2021-ல் இருந்ததைவிட 26.55% அதிகரித்து 58.26பில்லியன் டாலராக இருந்தது.
எண்ணெய் அல்லாத, தங்கம் மற்றும் ஆபரணங்கள் அல்லாத  பொருட்கள் இறக்குமதி ஏப்ரல்-2022ல் 29.68% வளர்ச்சி அடைந்து 34.33பில்லியன் டாலரை எட்டியுள்ளது.
ஏப்ரல் மாத வர்த்தகப் பற்றாக்குறை 20.07 பில்லியன் டாலர் ஆக இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1822318
நிலக்கரி அமைச்சகம்
வர்த்தக நிலக்கரி சுரங்கங்களின் ஆறாம் நாள் ஏல விவரங்கள்வர்த்தக நிலக்கரி சுரங்கங்களின் ஆறாம் நாள் ஏலத்தில் ஜார்க்கண்டில் உள்ள ஒரு நிலக்கரி சுரங்கம் ஏலத்தில் விடப்பட்டது.ஏலத்தில் விடப்பட்ட மொத்த புவியியல் இருப்புகளின் அளவு ~176.33 மெட்ரிக் டன்கள் ஆகும்.விண்ணப்பதாரர்களிடையே கடும் போட்டி நிலவியது, ஒதுக்கீட்டு விலையை விட அதிகத் தொகைக்கு ஏலம் கேட்கப்பட்டது.
இரண்டு கட்டங்களாக நடைபெறும் வர்த்தக நிலக்கரி சுரங்கங்களுக்கான ஏலத்தை மத்திய நிலக்கரி அமைச்சகம் 2020 ஜூன் 18 அன்று தொடங்கியது.
சமர்ப்பிக்கப்பட்ட தொழில்நுட்ப விண்ணப்பங்கள் பரிசீலிக்கப்பட்டு தகுதியுடைய விண்ணப்பதாரர்கள் அறிவிக்கப்பட்டனர். அதைத் தொடர்ந்து, வர்த்தக நிலக்கரி சுரங்கங்களுக்கான மின் ஏலம் நவம்பர் 2 அன்று காலை 11 மணிக்கு தொடங்கியது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1670937
பாதுகாப்பு அமைச்சகம்
ஐஏசி /விக்ராந்தை குடியரசு துணைத்தலைவர் பார்வையிட்டார்
கொச்சியில் உள்ள கொச்சின் ஷிப்யார்ட் லிமிடெட் நிறுவனத்தில் கட்டுமானப் பணிகள் நிறைவடையும் நிலையை எட்டி உள்ள உள்நாட்டு விமானம் தாங்கி கப்பலான  விக்ராந்தை 2022 ஜனவரி 02 அன்று குடியரசு துணைத்தலைவர் திரு எம் வெங்கையா நாயுடு பார்வையிட்டார்.
திட்டத்தின் தனித்தன்மை மற்றும் கட்டுமானத்தின் முன்னேற்றம் குறித்து குடியரசுத் துணைத் தலைவருக்கு விளக்கப்பட்டது. இந்தியாவின் 75-ம் ஆண்டு சுதந்திரத்தை குறிக்கும் விடுதலையின் அமிர்த மகோத்ஸவத்தின் நினைவாக 2022 ஆகஸ்ட் மாதத்திற்கு முன் கப்பலை இயக்குவதற்கான முயற்சிகள் குறித்தும் அவருக்கு விளக்கப்பட்டது.
விமானம் தாங்கி கப்பலை வடிவமைத்து நிர்மாணிப்பதில் தேசத்தின் திறனை குடியரசு துணைத்தலைவர் பாராட்டியதுடன், தன்னிறைவு பெற்ற இந்தியாவுக்கான நமது தேடலுக்கு இது ஒரு சிறந்த எடுத்துக்காட்டு எனப் பாராட்டினார்.
இந்தியக் கடற்படை இந்தியப் பெருங்கடல் பகுதியில் ஒரு வலிமையான கடல்சார் சக்தியாகும்; அதன் செயல்பாடுகளின் மையமாக விமானம் தாங்கி போர்க் குழு உள்ளது. இந்தியக் கடற்படைக்கு விக்ராந்த் வலுவூட்டுவதோடு, இந்தியப் பெருங்கடல் பிராந்தியத்தில் அமைதி மற்றும் நிலைத்தன்மைக்கான சக்தி வாய்ந்த ஊக்கியாகவும் செயல்படும்.
சுதேசி விமானம் தாங்கி கப்பலை நிர்மாணிப்பதன் மூலம், விமானம் தாங்கி கப்பலை வடிவமைத்து கட்டமைப்பதற்கான திறன் கொண்ட குறிப்பிட்ட நாடுகளின் பட்டியலில் இந்தியா இடம்பெறும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1786945
குடியரசுத் தலைவர் செயலகம்
மிலாது நபியை முன்னிட்டு குடியரசுத்தலைவரின் வாழ்த்து
மிலாது நபியை முன்னிட்டு குடியரசுத்தலைவர் திரு ராம்நாத் கோவிந்த் வெளியிட்டுள்ள வாழ்த்துச் செய்தியில் கூறியிருப்பதாவது:-
இறைத் தூதர் முகமது நபி பிறந்த புனித தினம் மிலாது நபியாக கொண்டாடப்படுகிறது. நாட்டு மக்களுக்கு குறிப்பாக நமது இஸ்லாமிய சகோதர சகோதரிகளுக்கு எனது வாழ்த்துகளைத் தெரிவித்துக் கொள்கிறேன்.
முகமது நபியின் வாழ்க்கை சகோதரத்துவம், இரக்கம் மற்றும் அன்புக்கு உதாரணமாக உள்ளது. மனித குலத்திற்கு அவர் எப்போதும் ஊக்கமளிப்பவராக உள்ளார். அவரது வாழ்க்கை மற்றும் லட்சியங்களிலிருந்து தாம் உத்வேகம் பெற்று சமூகத்தின் செழிப்பு மற்றும் நாட்டில் அமைதி மற்றும் நல்லிணக்கத்திற்கு பணியாற்றுவோம்.
-------
(Visitor Counter : 148
பிரதமர் அலுவலகம்
இந்தியவியலாளர்கள் மற்றும் சமஸ்கிருத அறிஞர்களுடன் பிரதமர் சந்திப்பு
பிரதமர் திரு.நரேந்திர மோடி, பல்வேறு இந்தியவியலாளர்கள் மற்றும் இத்தாலிய பல்கலைக்கழகங்களைச் சேர்ந்த சமஸ்கிருத அறிஞர்களுடன் கலந்துரையாடினார்.
இந்திய கலாச்சாரம், இலக்கியம் மற்றும் யோகா மற்றும் ஆயுர்வேத சிகிச்சை முறைகள் பற்றிய அவர்களது ஆர்வத்தைக் கண்டு வியந்த பிரதமர், இந்தியா மற்றும் இத்தாலி இடையேயான நட்புறவை வலுப்படுத்துவதில் அவர்களின் பங்களிப்பை பாராட்டினார்.
சிறப்பு சேவைகள் மற்றும் கட்டுரைகள்
சென்னை மண்டல சுங்க அலுவலகத் தலைமை ஆணையராக டாக்டர் ராம் நிவாஸ் பொறுப்பேற்பு
சென்னை மண்டல சுங்க அலுவலகத் தலைமை ஆணையராக டாக்டர் ராம் நிவாஸ் இன்று  பொறுப்பேற்றுக் கொண்டார்.
1990-ஆம் ஆண்டு பிரிவைச் சேர்ந்த இந்திய வருவாய்ப்பணி  அதிகாரியான டாக்டர் ராம்நிவாஸ், சரக்கு மற்றும் சேவை வரி, சுங்கம், அமலாக்க இயக்குநரகம், உள்ளிட்ட பல்வேறு பிரிவுகளில் உயர்ந்த பதவிகளை வகித்துள்ளார்.
பொதுமக்கள் மற்றும் தொழில்துறையினர் சுங்கத்துறை தொடர்பான தங்களது குறைகளுக்கு விரைந்து தீர்வு காண்பதற்கு ccu-cuschn[at]nic[dot]in என்ற மின்னஞ்சல் முகவரியில் தலைமை ஆணையர் அலுவலகத்தை தொடர்பு கொள்ளலாம் என சுங்கத்துறை  உதவி ஆணையர் திரு பிபாஷ் ஷரண் தெரிவித்துள்ளார்.
பழங்குடியினர் நலத்துறை அமைச்சகம்
பழங்குடியினர் வாழ்வை மேம்படுத்துவதற்காக உணவு பதப்படுத்துதல் அமைச்சகத்துடன் டிரைஃபெட் ஒப்பந்தம்
மத்தியப் பழங்குடியினர் விவகாரங்கள் அமைச்சகத்தின் கீழ் இயங்கும் இந்தியப் பழங்குடியினர் கூட்டுறவு சந்தைப்படுத்துதல் வளர்ச்சிக் கூட்டமைப்பு , பழங்குடியினர் வாழ்வை மேம்படுத்துவதற்காக உணவுப் பதப்படுத்துதல் அமைச்சகத்துடன் புரிந்துணர்வு ஒப்பந்தத்தில் கையெழுத்திட்டுள்ளது.
பிரதமரின் உணவு பதப்படுத்துதல் குறு நிறுவனங்களின் முறைப்படுத்துதல் திட்டத்தை செயல்படுத்துவதன் மூலம் பழங்குடியினரின் வாழ்வை மேம்படுத்த முடிவெடுக்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1683354
-----
(Visitor Counter : 172
ஜல்சக்தி அமைச்சகம்
தூய்மை இந்தியா இயக்கத்தின் கீழ் 2 லட்சத்திற்கும் அதிகமான கிராமங்களுக்கு 2021-22-ம் ஆண்டில் ரூ 40,700 கோடி ஒதுக்கபட்டுள்ளது
திட மற்றும் திரவ கழிவு மேலாண்மைக்காக தூய்மை இந்தியா இயக்கத்தின்  இரண்டாம் கட்டத்தின் கீழ் 2 லட்சத்திற்கும் அதிகமான கிராமங்களுக்கு 2021-22-ம் ஆண்டில் ரூ 40,700 கோடியை ஜல் சக்தி அமைச்சகம் ஒதுக்கியுள்ளது.
ஜல் சக்தி அமைச்சகத்தின் செயலாளர் தலைமையிலான தூய்மை இந்தியா இயக்கத்தின்  தேசிய திட்ட ஒப்புதல் குழு வருடாந்திர செயல்படுத்துதல் திட்டத்திற்கு ஒப்புதல் அளித்துள்ளது.
மத்திய அரசின் பங்கு ரூ 14,000 கோடியாகவும், மாநிலங்கள் செலவு செய்ய வேண்டிய தொகை ரூ 8300 கோடியாகவும் இருக்கும். 15-வது நிதி ஆணையத்தின் மூலம் ரூ 12,730 கோடியும், மகாத்மா காந்தி தேசிய ஊரக வேலைவாய்ப்பு உத்தரவாத திட்டத்தின் மூலம் ரூ 4,100 கோடியும் கிடைக்க செய்யப்படும்.
மேலும், வர்த்தக அமைப்பு, பெருநிறுவன சமுக பொறுப்பு மற்றும் இதர திட்டங்களின் மூலம் ரூ 1500 கோடி மாநிலங்களால் முதலீடு செய்யப்படும். கிராமங்களில் தூய்மையை உறுதி செய்வதை இத்திட்டம் நோக்கமாக கொண்டுள்ளது.
தூய்மை இந்தியா இயக்கத்தின்  இரண்டாம் கட்டத்தின் கீழ் 2021-22-ம் ஆண்டில் 50 லட்சம் வீட்டுக் கழிவறைகளும், ஒரு லட்சம் சமுகக் கழிவறைகளும் கட்டப்படுவதோடு, 2400 வட்டங்களில் நெகிழி கழிவு மேலாண்மை அமைப்புகள் ஏற்படுத்தப்பட்டு, 386 மாவட்டங்களின் கோபர்தன் திட்டங்களும், 250 மாவட்டங்களில் மனித கழிவு மேலாண்மை ஏற்படுகளும், 2 லட்சத்திற்கும் அதிகமான கிராமங்களில் திட மற்றும் திரவ கழிவு மேலாண்மையும் செயல்படுத்தப்படும்.
அனைத்து வீடுகளிலும் கழிவறை இருப்பதை உறுதி செய்ய வேண்டும் என்று ஜல் சக்தி அமைச்சகத்தின் செயலாளர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725372
ஜல்சக்தி அமைச்சகம்
கிராமப்புறங்களில் உள்ள அனைத்து இல்லங்களுக்கும் டிசம்பர் 2022க்குள் குழாய் தொடர்பு வசதிகளை அளிக்க உள்ளது ஹரியானா.
2022ஆம் ஆண்டு டிசம்பர் மாதத்திற்குள் அனைத்து கிராமப்புற இல்லங்களுக்கும் குழாய் நீர்த்தொடர்பு வசதிகளை ஹரியானா மாநிலம் ஏற்படுத்திக் கொடுக்கவுள்ளது. இம்மாநிலம், ஜல் ஜீவன் மிஷன்  திட்டத்தின் கீழ், 2019- 20ஆம் ஆண்டில்1.05 இலட்சம் குழாய்த் தொடர்பு வசதிகளை ஏற்படுத்திக் கொடுத்தது. அனைத்து கிராமப்புற இல்லங்களுக்கும் 100 சதவீதத் தொடர்பு ஏற்படுத்திக் கொடுப்பது என்பதை 2022 டிசம்பர் மாதத்திற்குள் முடித்து விட மாநில அரசு திட்டமிட்டுள்ளது. 2024-25ஆம் ஆண்டுக்குள் முடிக்க வேண்டும் என்பதே தேசிய இலக்காகும். இந்த இலக்குக்கு முன்னதாகவே, டிசம்பர் 2022 லேயே 100 சதவீதம் தொடர்பு அளித்துவிட மாநில அரசு முடிவு செய்துள்ளது. கிராமப்புறத்தில் உள்ள ஒவ்வொரு இல்லத்திற்கும் குடிநீர்க் குழாய்த் தொடர்பு அளிக்கவேண்டும் என்ற இலக்கைப் பூர்த்தி செய்த முன்னணி மாநிலங்களுள் ஒன்றாக ஹரியானா விளங்கும்.
ஜே ஜே எம் திட்டத்தின் கீழ் ஒவ்வொரு இல்லத்திற்கும் குடிநீர்க் குழாய்த் தொடர்பு அளிக்கவேண்டும் என்ற இலக்கை அடைவது பற்றி குடிநீர் மற்றும் கழிவுநீர் சுத்திகரிப்புத் துறை தனது செயல்திட்டத்தை நேற்று விளக்கியது. ஹரியானாவில் 28.94 இலட்சம் இல்லங்கள் உள்ளன என்றும், இதில் 18.83 இலட்சம் இல்லங்களுக்கு, இல்லங்களில் செயல்படும் குழாய்த் தொடர்பு , ஏற்படுத்திக் கொடுக்கப்பட்டுள்ளன என்றும், மாநில அரசு அதிகாரிகள் தெரிவித்தனர். மீதமுள்ள 10.11 இலட்சம் இல்லங்களில், ஏழு இலட்சம் இல்லங்களுக்கு 2020- 21ஆம் ஆண்டிலேயே குடிநீர்க் குழாய்த் தொடர்பு வசதியை ஏற்படுத்திக் கொடுத்து விட ஹரியானா திட்டமிட்டுள்ளது.
நடப்பாண்டில் ஒரு மாவட்டத்தில் முழுமையாக இத்திட்டத்தைச் செயல்படுத்தவும், மொத்தமுள்ள 6987 கிராமங்களில் 2898 கிராமங்களுக்கு குடிநீர்க் குழாய் வசதியை ஏற்படுத்திக் கொடுக்கவும், மாநில அரசு திட்டமிட்டுள்ளது. வறட்சியால் பாதிக்கப்படும் பகுதிகளிலுள்ள கிராமப்புற உள்ளகங்களுக்கும், இலக்கு நிர்ணயிக்கப்பட்டுள்ள மாவட்டங்களுக்கும் குடிநீர்க் குழாய்த் தொடர்பு வசதி ஏற்படுத்தித் தருவதற்கு மிகுந்த முக்கியத்துவம் அளிக்கப்பட்டு வருகிறது. ஜே ஜே எம் திட்டத்தின் கீழ், நடப்பு நிதியாண்டில், மத்திய அரசின் பங்காக மாநிலத்திற்கு 290 கோடி ரூபாயை, மத்திய அரசு வழங்கும் என்று எதிர்பார்க்கப்படுகிறது. இந்தத் தொகையுடன் மாநில அரசு, தனது பங்காக அதே அளவு தொகையை இத்திட்டத்திற்கு அளிக்கும். மாநிலத்தில் இத்திட்டத்தின் செயல்திறன், நிதித்திறன் அடிப்படையில் கூடுதல் ஒதுக்கீடு பெற மாநிலம் தகுதி பெற்றுள்ளது
(Visitor Counter : 204
அறிவியல் மற்றும் தொழில்நுட்பத்துறை
சூரிய சக்தி இஸ்திரி வண்டி மூலம் உலகிற்கு ஊக்கமளித்த திருவண்ணாமலையை சேர்ந்த மாணவ கண்டுபிடிப்பாளர் 16-வது அதிகாரப்பூர்வ குயின்ஸ் பேட்டன் தொடர் ஓட்டத்தில் இந்திய குழுவுக்கு தலைமை தாங்குகிறார்
தமிழ்நாட்டின் திருவண்ணாமலை மாவட்டத்தைச் சேர்ந்த சுற்றுச்சூழல் ஆர்வலரான மாணவி வினிஷா உமாசங்கர், இந்தியாவில் நடைபெற்று வரும் 16-வது அதிகாரப்பூர்வ குயின்ஸ் பேட்டன் தொடர் ஓட்டத்தின்  மாற்றத்தை உருவாக்குபவராக  தேர்வு செய்யப்பட்டுள்ளார்.
இளம் கண்டுபிடிப்பாளர் மற்றும் சுற்றுச்சூழல் ஆர்வலரான திருமிகு வினிஷா பலருக்கு உத்வேகம் அளித்துள்ளார், மேலும் தலைமையாளராக  தேர்ந்தெடுக்கப்படுவதற்கு இது முக்கிய காரணமாக இருந்தது.
16-வது அதிகாரப்பூர்வ குயின்ஸ் பேட்டன் தொடர் ஓட்டம் லண்டனில் உள்ள பக்கிங்ஹாம் அரண்மனையில் அக்டோபர் 7, 2021 அன்று தொடங்கி, 72 நாடுகள் மற்றும் காமன்வெல்த் பகுதிகளுக்கு 294 நாட்கள் பயணம் செய்த பின்னர் 2022 பர்மிங்காம் காமன்வெல்த் விளையாட்டுப் போட்டிகளின் தொடக்க விழாவில் 28 ஜூலை 2022 அன்று முடிவடையும். தொடர் ஓட்டத்தின் பாதையில் 27-வது நாடான இந்தியாவில் ஜனவரி 12 முதல் 15 வரை இது நடைபெறும்.
இந்திய அரசின் அறிவியல் மற்றும் தொழில்நுட்பத் துறையின் தன்னாட்சி அமைப்பான நேஷனல் இன்னோவேஷன் ஃபவுண்டேஷனால்  நிறுவப்பட்ட டாக்டர் ஏபிஜே அப்துல் கலாம் இக்நைட் விருதை, சூரிய சக்தி பேனல்களைப் பயன்படுத்தும் நடமாடும் இஸ்திரி வண்டிக்காக வினிஷா உமாசங்கர் பெற்றார்.
ஸ்காட்லாந்தின் கிளாஸ்கோவில் 2021-ல் பருவநிலை மாற்றம் தொடர்பான ஐ.நா. கட்டமைப்பு மாநாட்டில் அவர் ஆற்றிய உரைக்குப் பிறகு சூரிய சக்தி இஸ்திரி பெட்டி உலகிற்கு ஒரு உத்வேகமாக மாறியது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1789676